Rikunarita-ORG/Wikinium huggingface dataset:
# ilo Towin

nimi pi ilo Towin lon toki Sonkonimi pi ilo Towin lon toki Inli
**ilo Towin** (toki Sonko la: *抖音; Dǒuyīn* /toʊ jin/, "tawa kalama") anu **ilo Sita** (toki Inli la: *TikTok* /ˈtɪkˌtɒk/, "mu mu") li lipu ilo pi sitelen tawa tan ma Sonko. mama pi ilo ni li kulupu Patansi (*ByteDance*). sitelen tawa mute li tan ilo Towin. tan ni, sitelen musi mute li tan ilo Towin.

ilo ni li open tan tenpo sike nanpa 2017. tenpo pini la, nimi li ilo Etami (toki Inli la: *A.Me, A dot Me*). jan 2000000000 li kepeken e ilo Towin. tan tenpo sike nanpa 2017 la, kulupu Patensi li esun e ilo Musikali (*musical.ly*). ilo Towin en ilo Musikali li wan tan ni.

tenpo ni la sijelo tu pi ilo Tuwin li lon li ilo Teto li ilo Towin. jan li ken lukin e ilo Towin lon ma Sonko, taso jan pi ma Sonko li ken ala lukin e ilo Teto tan lawa linluwi pi ma Sonko. jan pi ma ante li ken lukin e ilo Teto.
# ilo Jutu

sitelen pi ilo Jutu
**ilo Jutu** anu **ilo Jutupu** (toki Inli la: *YouTube* [juːt(j)uːb]) li ilo pi sitelen tawa lon ilo sona. ona la jan li ken pana e sitelen tawa li ken lukin e sitelen tawa. ona li open lon tenpo sike nanpa 2005 (MAL[nnp]). mama ona li jan Si Sen (*Steve Chen*) li jan Sate Uli (*Chad Hurley*) li jan Sawe Kalin (*Jared Karim*). kulupu Kuko li esun li kama jo e ona lon tenpo sike nanpa 2006 (MALW[nnp]). nanpa pi jan kama la ona li lipu ilo nanpa tu lon ma ale (nanpa wan li ilo Kuko).

ma ale la, jan mute en kulupu mute li kepeken ilo Jutu tan ni: ona li wile pana e sitelen tawa. ni la sitelen tawa pi toki mute li lon ilo Jutu. tenpo suno ni li tenpo suno nanpa 7806 (MMMLLLTWALW[nnp]) tan kama lon ona.

## nimi tawa

* YouTube.com
# ma Pisi pi ma Kanata

| ma Pisi
 British Columbia (BC) |
| --- |
| ma kipisi |
|  len ma |  sitelen lawa |
|  |
| ma Pisi lon ma Kanata (loje) |
| ma tomo lawa | ma tomo Wikowija |
| ma suli | ma Kanata |
| jan lawa | jan Son Oken |
| mani | mani Tola pi ma Kanata |
| ISO 3166 | CA-BC |

**ma Pisi** li ma kipisi pi ma Kanata. ona li lon pini suno pi ma ni lon poka telo suli Pasipi. ma tomo suli nanpa wan ona li ma tomo Wankuwa.
# ma lawa

sitelen ma pi ma lawa
**ma lawa** li ma pi lawa ma. kulupu pi ma mute wan la, ma mute 193 li lon. ma Wasikano li ma pi lili nanpa wan. ma Losi li ma pi suli nanpa wan. mute jan la, ma Palata li nanpa wan.

lipu lawa pi ma mute li toki e ni: ma lawa li jo e ma e jan lon e kulupu lawa e ken pi toki tawa ma lawa ante. ken la, ma lawa li toki e ni: ma lawa wan ante li ma lawa ante. ken la, ni li jo e tan mute. tenpo mute la, ona li toki e ni: ma ante li jo e ona.

## ma lawa lili

ma lawa lili
ma lawa lili mute li lon. ma Italija en ma Kanse la ma Wasikano en ma Monako li lili mute. taso, ona li jo e toki ken.

### ma lawa lili musi

ma Silan
ma Silan en ma Molosija en ma Kansi en ma Sepoka li jo e toki ken ala tan ma ante. kulupu lili anu jan wan li pali e ona. jan ante en lawa ma la, ona li musi taso.
# nasin sewi Saman

nasin sewi Saman li nasin sewi pi jan pi wawa nasa tan tenpo sike sinpin 8000 li lon ma Asija li lon ma Elopa li lon ma Amelika.nasin sewi Saman la jan Saman li jo e sona pi anpa len li ken pona e sijelo jan li ken toki tawa kon jan li ken toki e tenpo pini e tenpo kama li ken jo e kon pi jan sewi. nimi ona li tan toki Mansu li ᠰᠠᠮᠠᠨ.jan Saman li tawa ali nasa kepeken soko sewi en kasi nasa.

jan Saman
pali pi nasin sewi Saman lon ma Anku
## sama pi nasin sewi Saman mute

nasin sewi Saman lon ma ali li jo e ante li jo e sama. ni li sama pi ona mute:

1. kon sewi li lon li suli mute tawa jan en kulupu jan.
2. jan Saman li ken toki tawa ale pi kon sewi.
3. kon jan anu kon ijo li ken pona li ken ike.
4. jan Saman li ken pona e sijelo ike tan kon jan/ijo ike.
5. jan Saman li ken lape nasa e jan li ken kama alasa lon ale nasa.
6. jan Saman li ken weka tan sijelo pi ona sama li ken alasa lon ale nasa.
7. jan Saman la soweli li ijo pi pana sona.
8. jan Saman li ken pali pi wawa nasa li ken sona e tenpo kama.
# ma Keneta

| ma Keneta
 Grenada |
| --- |
|  len ma |  sitelen lawa |
|  |
| ma Keneta lon ma Amelika (laso) |
| ma tomo lawa | ma tomo Sen Sosi |
| toki lawa | toki Inli |
| tenpo | UTC-4 |
| ISO 3166 | GD |
| lipu ilo |  |

**ma Keneta** (toki Inli la: *Grenada* ɡrəˈneɪdə) li ma lon telo suli Kalipi.
# ken pali

**ken pali** li ken ijo pi ante pi nasin ona. jan sona mute li toki e ni: ken pali li lon. taso, jan sona pi mute lili li toki e ni: ken pali li lon ala.
# jaki Kolona pi tenpo sike nanpa 2019

jaki Kolona nanpa 19
**jaki Kolona nanpa 19** (toki Inli la: *Covid-19, Coronavirus*) li lili jaki ike e sijelo kon jan li ken moli e jan. ona li tawa mute e sijelo ante kepeken kon uta pi jan poka jaki. jaki ona li ike mute e jan pi suli mute li ike lili e jan lili. tenpo sike 2020 la, ona li tawa sike e ma sike mi.

## tenpo pini

#### open

tenpo sike nanpa 2019 la, jan sona li kama sona e jaki ona lon ma tomo Ujan(?) lon ma Sonko. jan li pana e nimi "nanpa 19" tan ni: tenpo open ona li tenpo sike nanpa 2019. jan li sona ala e tan pi jaki ona. taso, jaki ona li ken tan soweli.

#### o awen lon tomo jan

tenpo open pi tenpo sike nanpa 2020 la, jaki ona li tawa ma ale. tan ona la, jan mute li ken ala weka tan tomo ona. kin la, tomo pali mute en tomo sona mute en tomo esun mute li pini anu kama e ni: ona li lon kulupu pi ilo sona taso. kin la, tenpo weka la jan mute li wile jo e len uta tan, jaki ona li tawa kepeken kon uta. pali pi kulupu lawa li ike tawa jan. tenpo seli la, jan li weka e tomo ona. taso, tenpo sama la, jaki ona li kama ike mute a.

#### ilo li pini e jaki (misikeke pi jaki Kolona nanpa 19)

kulupu esun mute li pali e ilo ni: ona li pini e jaki. ilo li pali pi tenpo sike 2020. taso, jan mute li kama jo e ona lon tenpo sike 2021 tan ni: tenpo pini la jan li sona ala e ni: ilo li pona.

tenpo ni la jan mute li jo ala e ilo ni. jaki Kolona nanpa 19 li awen ike.

## ike sijelo

sitelen sona pi ike pi jaki Kolona (toki Inli)
ken la, jan ante li jo e ike ante tan jaki ni. tenpo mute la, jan li pilin ike lon lawa lon linja lawa lon ilo sijelo kon. ken la, ona li ike tawa pali kon. jan li ken jo e ko jaki telo.

ike suli la, ona li ken pana e telo sijelo loje lon uta li ken pakala e ilo sijelo.

ken la, ona li pakala e sijelo lon tenpo mute. ni li pini e weka jaki. jan li pana e nimi tawa ona: "jaki Kolona linja".

## ante

tenpo ni la, jaki Kolona li jo e ante mute. ante ona li nimi kepeken wan sitelen pi toki Elina.
# jan alasa pi ijo sin

**jan alasa pi ijo sin** (toki Inli la: *Journalist*) li jan alasa pi ijo sin li ken alasa e kalama e sitelen li pana e ona mute tawa jan.

jan alasa pi ijo sin li alasa e toki pi jan ante
## ike

### moli lon alasa pi ijo sin

tan tenpo sike nanpa 1992 tawa tenpo sike nanpa 2021 la jan alasa pi ijo sin 887 li moli tan moli tan jan ante (71%) en utala (17%) en pali ike (11%).
# musi utala Olinpi

**musi utala Tajolinpija** (toki Elena la: *τὰ Ὀλύμπια*) li musi utala suli mute pi musi sijelo. suli la, ona li musi utala nanpa wan pi musi sijelo lon ma ali. jan pi musi sijelo tan ma mute li utala musi e jan ante. jan li lon kulupu pona pi jan tan ma sama ona. musi sijelo mute li lon musi utala Tajolinpija musi utala Tajolinpija ante li lon tenpo seli li lon tenpo lete. tenpo sike nanpa tu tu li pini la, musi utala ni li kama.

tenpo pini la, jan lon ma Elena majuna li open e musi utala Tajolinpija pi tenpo pini. ni li lon ma tomo Olinpija lon ma Elena. musi utala Tajolinpija sin li kama lon tenpo sike 1896. kulupu IOC li kama li pali e musi utala lon ma tomo Asina. tenpo ni la, ma pi musi Olinpi ante li lon ma tomo mute ante.
# nasin kulupu pi lawa mije

**nasin kulupu pi lawa mije** la, mije en meli li pona sama ala. jan lawa nanpa suli li mije. ona mute jo e wawa lon ijo ale. ijo ni li kulupu mama, li pali, li nasin sewi, li nasin lawa.

jan nasin kulupu pi lawa mije li pilin e ni tan nasin sewi ona mute. kin la, jan nanpa lili ala li pilin e ni: sona pi ijo lon la, mije en meli li ante mute, li ken ala sama.